Държавен вестник, бр. 101, 2023 г., стр. 24

СТР.  24	
Д Ъ Р Ж А В Е Н  В Е С Т Н И К 	
БРОЙ  101
на пешеходци“, В13 „Забранено е влизането 
на пътни превозни средства, обозначени с 
опознавателен знак опасни товари“ и В14 
„Забранено е влизането на изобразените пътни 
превозни средства“ се използват за въвеждане 
на забрана за влизане в пътния участък на 
изобразените със съответния символ пътни 
превозни средства.
(2) В символите на съответните пътни 
превозни средства на пътни знаци В4, В5 и 
В6 може да се указва с число допустимата 
максимална маса в тонове. В този случай 
забраната се отнася само за пътни превозни 
средства или за състави от превозни средства, 
чиято маса със или без товар надвишава 
указаната стойност. Допустимата максимална 
маса в тонове може да се укаже с число върху 
силуета на превозното средство, изобразено 
на пътни знаци В4, В5 и В6, или да се укаже 
с допълнителна табела Т17. 
(3) Пътен знак В9 задължително се поставя 
на пътен участък, до който успоредно или в 
непосредствена близост е устроена специална 
алея за велосипедисти.
(4) Пътен знак В10 се поставя:
1. в населени места – в съответствие с 
приетата организация на движението;
2. извън границите на населените мес-
та – на участъци от републикански пътища 
I, II и III клас със среднодневна годишна ин-
тензивност на движението над 4000 авт./ден.
(5) Под пътен знак В13 с допълнителна 
табела може да се указват идентификацион-
ният код и видът на опасния товар, за който 
се отнася въведената по ал. 1 забрана.
Чл. 74. Забраните, въведени с пътни знаци 
В1, В2, В3, В21, В22, В23 и В27, не се отнасят 
за превозните средства от редовните линии 
за обществен превоз на пътници, движещи 
се по утвърдения им маршрут.
Чл. 75. (1) Въведените с пътни знаци В2 и 
В3 забрани не се отнасят за пътните превоз-
ни средства, които са собственост на лица, 
живеещи в зоната, за която е въведена забра-
ната, както и за пътните превозни средства, 
които обслужват по утвърден график обекти 
в сигнализираните пътни участъци.
(2) Забраните, въведени с пътни знаци В2, 
В3, В14, В27 по отношение на престоя и В28, 
не се отнасят за пътните превозни средства, 
обслужващи лица, които притежават документ 
за инвалидност.
(3) Забраната, въведена с пътен знак В27, 
не се отнася за пътни превозни средства, 
превозващи болни до или от здравно заведе-
ние, за времето, необходимо за слизане или 
качване на болния.
Чл. 76. (1) Пътен знак В15 „Забранено е 
влизането на пътни превозни средства с ши-
рочина, включително и товара, по-голяма от 
означената“ се използва за сигнализиране на 
прав пътен участък, в който има изградено 
пътно съоръжение или съществува препят-
ствие на пътя, което ограничава габарита 
му, така че светлата широчина е по-малка 
от 3,00 m.
(2) В знака се указва съществуващата светла 
широчина, намалена с 0,40 m и закръглена 
към по-ниската стойност с точност до 0,10 m 
и тя не може да бъде по-голяма от 2,50 m.
Чл. 77. (1) Пътен знак В16 „Забранено е 
влизането на пътни превозни средства с ви-
сочина, включително и товара, по-голяма от 
означената“ се използва за сигнализиране на 
пътен участък, който не се намира във верти-
кална крива и в който има изградено пътно 
съоръжение или съществува препятствие на 
пътя, което ограничава габарита му, така че 
светлата височина е по-малка от 4,20 m.
(2) В знака се указва съществуващата светла 
височина под съоръжението (препятствието), 
намалена с 0,20 m и закръглена към по ниската 
стойност с точност до 0,10 m и тя не може да 
бъде по-голяма от 3,90 m.
Чл. 78. (1) Пътен знак В17 „Забранено е 
влизането на пътни превозни средства или 
състав от пътни превозни средства с дъл-
жина, включително и товара, по-голяма от 
означената“ се използва за сигнализиране на 
пътен участък в хоризонтална крива, в който 
широчината на пътната лента не позволява 
преминаването на пътни превозни средства 
или състави, в т.ч. товара им, с дължина над 
12 m и широчина 2,60 m без навлизането им 
в пътната лента за насрещно движение.
(2) В знака се указва допустимата макси-
мална дължина на пътното превозно сред-
ство, закръглена към по-високата стойност 
с точност до 0,50 m и тя не може да бъде 
по-голяма от 11,50 m.
Чл. 79. (1) Пътни знаци В18 „Забранено 
е влизането на пътни превозни средства с 
маса с товар, по-голяма от означената“ и В19 
„Забранено е влизането на пътни превозни 
средства с натоварване на която и да е от 
осите, по-голямо от означеното“ се използват 
за сигнализиране на пътен участък, в който 
движението на пътни превозни средства с 
маса или осово натоварване над определените 
стойности застрашава целостта на пътното 
съоръжение или на пътната настилка.
(2) В знаците се указват конкретните до-
пустими стойности за маса или натоварване 
на ос, закръглени към по-ниската стойност с 
точност до 0,50 тона, и те не могат да бъдат 
равни или по-големи от съответно 43,5 тона 
и 11,0 тона.
Чл. 80. (1) Пътни знаци В4, В5, В6, В13, В14, 
В15, В16, В17, В18 и В19 освен в началото на 
пътния участък, в който трябва да се въведе 
забраната, се поставят и предварително, на 
предходното кръстовище, като разстоянието до 
мястото на въвеждане на забраната се указва